22. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 337604/5481 της 30 Ιουν./14 Ιουλ. 1978 (ΦΕΚ Β΄ 617) Περί δηλώσεως μεταβολής εκτάσεων φυτειών αμπέλου. Έχοντες υπόψη: 1.Το εδάφ. δ΄ της παρ. 2 του άρθρ. 1 του Ν.Δ. 243/69 «περί βελτιώσεως και προστασίας της αμπελουργικής παραγωγής», σε συνδυασμό με το άρθρ. 3 του ιδίου Ν.Δ/τος. 2.Τον κανονισμό 816/70 της ΕΟΚ όπως τροποποιήθηκε με τον κανονισμό 2680/72 «περί ελέγχου των φυτειών» (άρθρ. 17). 3.Την ανάγκη εγκαίρου ενημερώσεως της ΕΟΚ περί των προβλεπομένων εξελίξεων των εκτάσεων των αμπελοφυτειών και του δυναμικού παραγωγής για κάθε νέα φυτευτική περίοδο, αποφασίζουμε: 1.Κάθε φυσικό ή νομικό πρόσωπο που έχει την πρόθεση να φυτεύσει, να ανασυστήσει, να μεταβάλει την ποικιλιακή σύνθεση παλαιάς, να εκριζώσει, ή να εγκαταλείψει αμπελοφυτεία κατά τη διάρκεια της επομένης φυτευτικής περιόδου, οφείλει να υποβάλει, προ της 1ης Σεπτεμβρίου κάθε χρόνο, στην αρμόδια Δ/νση Γεωργίας, μέσω του Δήμου ή της Κοινότητας στην περιοχή των οποίων ευρίσκεται ο προς φύτευση αγρός ή η φυτεία αμπέλου, δήλωση ως το συνημμένο υπόδειγμα. 2.Ο Δήμος ή η Κοινότητα χορηγεί στον ενδιαφερόμενο Αποδεικτικό καταθέσεως της δηλώσεως, συγκεντρώνει δε και αποστέλλει στην οικεία Δ/νση Γεωργίας μέχρι 15 Σεπτεμβρίου κάθε χρόνο τις δηλώσεις. 3.Τα στοιχεία που προκύπτουν υποβάλλονται συγκεντρωτικά κατά περίπτωση από τις Δ/νσεις Γεωργίας στη Δ/νση Δενδρ/κής (Τμ. Αμπελουργίας), μέχρι 15 Οκτωβρίου, για την έγκαιρη, (προ της 1ης Νοεμβρίου) αποστολή στην ΕΟΚ των επί Εθνικού επιπέδου εκτιμήσεων του δυναμικού της νέας φυτευτικής περιόδου. 4.Οι μη συμμορφούμενοι με τ’ ανωτέρω τιμωρούνται με τις ποινές του άρθρ. 458 Π.Κ. (άρθρ. 12 του Ν.Δ. 243/1969). Η απόφαση αυτή να δημοσιευθεί στην Εφημερίδα της Κυβερνήσεως. 23. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 315354/6146 της 8/22 Σεπτ. 1979  (ΦΕΚ Β΄ 846) Περί τροποποιήσεως και συμπληρώσεως της αποφάσεως 261971/595/1.2.78 «περί ιδιαιτέρας οινοποιήσεως και αποθηκεύσεως οίνων τελευταίων πιέσεων, στεμφύλων κ.λ.π.». Έχοντες υπόψη: α)Τις διατάξεις της παρ. 2 του άρθρ. 6 του Ν.Δ. 243/1969 «περί βελτιώσεως και προστασίας της αμπελουργικής παραγωγής», όπως αυτό αντικαταστάθηκε από την παρ. 2 του άρθρ. 5 του Νόμ. 427/1976 «περί αντικαταστάσεως και συμπληρώσεως ενίων διατάξεων του Ν.Δ. 243/69». β)Την απόφασή μας αριθ. 261971/595/1.2.78 «περί ιδιαιτέρας οινοποιήσεως και αποθηκεύσεως οίνων τελευταίων πιέσεων, στεμφύλων κλπ». γ)Την ανάγκη συμπληρώσεως, τροποποιήσεως ή διευκρινήσεως ορισμένων διατάξεων της αποφάσεώς μας αριθ. 261971/595/1.2.78 για την καλλίτερη εφαρμογή της, αποφασίζουμε: 1.Οι κατεργαζόμενοι σταφυλές κατ’ εντολήν και για λογαριασμό τρίτων (FACON), υποχρεούνται να αποθηκεύουν χωριστά ποσότητα γλεύκους ή οίνων αντιστοιχούσα σε ποσοστά καθαρής αλκοόλης 3% του συνόλου της γλευκοποιούμενης ποσότητας σταφυλών, όπως καθορίζεται στο εδάφ. α) της παρ. 2 της αποφάσεώς μας αριθ. 261971/595/1.2.78. Υπεύθυνος για την παράδοση των ανωτέρω υποπροϊόντων οινοποιήσεως για απόσταξη ή οξοποίηση είναι ο εντολέας, για λογαριασμό του οποίου γίνεται η γλευκοποίηση. 2.Οι παραγωγοί θειωμένων γλευκών, οίνων ενισχυμένων ή ενδυναμωμένων ως και μιστελλίων, υποχρεούνται να αποθηκεύουν χωριστά ποσότητα υποπροϊόντων οινοποιήσεως των ανωτέρω προϊόντων όπως καθορίζεται στο εδάφ. α΄ της παρ. 2 της αποφάσεώς μας αριθ. 261971/595/1.2.78, η οποία εκπεφρασμένη σε καθαρή αλκοόλη, αντιπροσωπεύει ποσοστό τουλάχιστο 3% της καθαρής αλκοόλης του συνόλου των γλευκοποιηθεισών σταφυλών για την παραγωγή των αντιστοίχων προϊόντων. 3.Σε περιπτώσεις κατά τις οποίες ο κατεργαζόμενος σταφυλές με μηχανικά μέσα οινοποιεί ο ίδιος το εξ αυτών γλεύκος, το ποσοστό καθαρής αλκοόλης της παρ. 1 της αποφάσεώς μας αριθ. 261971/595/1.2.78 καθορίζεται ως εξής: α)Σε ποσοστό 1 μέχρι 3% επί της συνολικής παραγωγής, το οποίο προέρχεται από το γλεύκος των τελευταίων πιέσεων των σταφυλών (λευκή οινοποίηση) ή από την πίεση των στεμφύλων μετά τον διαχωρισμό του εν ζυμώσει γλεύκους (ερυθρά οινοποίηση). β)Σε ποσοστό 3 μέχρι 5% καθαράς αλκοόλης επί της συνολικής παραγωγής, το οποίο προέρχεται από οινολάσπες. Το συνολικό ποσοστό καθαρής αλκοόλης των περιπτώσεων α) και β) δεν μπορεί να είναι μικρότερο του    6%    επί  της  καθαρής  αλκοόλης  του συ(Αντί για τη σελ. 706,591) Σελ.706,591(α) Τεύχος 720-Σελ.123 Προστασία Αμπελουργικής Παραγωγής 16.Θ.κ.22-23 νόλου της υπόψη παραγωγής του οινοπαραγωγού. 4.Η παράδοση των προϊόντων ή υποπροϊόντων, τα οποία προβλέπονται με την απόφασή μας αριθ. 261971/595/1.2.78 πρέπει να γίνεται μέχρι 15ης Ιουλ. κάθε χρόνο, για την παραγωγή του προηγουμένου χρόνου. Οι προβλεπόμενες ημερομηνίες στην παρ. 9 της ανωτέρω αποφάσεώς μας αντικαθίστανται αντίστοιχα ως εξής: «το δεύτερο 15θήμερο του Ιουλίου» και «μέσα στο μήνα Αύγουστο». Η απόφασή μας αυτή ισχύει από τότε που ίσχυσε η 261971/595/1.2.78 απόφασή μας. Η απόφαση αυτή να δημοσιευθεί στην Εφημερίδα της Κυβερνήσεως. Σελ.706,592(α) Τεύχος 720-Σελ.124 